Legea graţierii la care se gândeşte ministrul Justiţiei ar putea avea efect şi asupra celor care vor fi condamnaţi pentru tragedia cu 64 de morţi şi aproape 200 de răniţi din clubul Colectiv. Avertismentul vine de la procurorii Parchetului General, care conduc ancheta. Tot ei completează: procesul în care urmează să fie judecat fostul primar Cristian Popescu Piedone pentru abuz în serviciu s-ar putea opri înainte să înceapă.

Procurorii de la Parchetul General explică faptul că uciderea din culpă și vătămarea corporală din culpă, acuzații care îi vizează pe patronii clubului Colectiv dar și pe patronii firmei de pirotehnice, nu sunt exceptate de la grațierea pedepselor mai mici de 5 ani.

Nu se pune problema grațierii pentru jumătate din pedeapsă în acest caz pentru că vorbim de persoane care au vârsta mai mică de 60 de ani.

Pedeapsa maximă pentru acuzațiile ce-i vizează este 10 ani, însă această limită este redusă cu o treime în cazul în care faptele sunt recunoscute, iar judecătorul nu este obligat să pronunțe o pedeapsă maximă prevazută de lege în dosar, ci evaluează în funcție de persoană și probe aceasta pedeaspă.

Așadar se poate aplica, potrivit acestor explicații, această grațiere pentru pedepse mai mici de cinci ani, în funcție de decizia instanței.

Procesul este abia la început, urmează să fie stabilit primul termen de judecată, la un an și 3 luni după tragedia din Colectiv.

În cazul fostului primar Piedone și al unor pompieri anchetați pentru tragedie sunt acuzații de abuz în serviciu. Pentru această infracțiune s-ar impune un prejudiciu minim de la care pot fi anchetate și judecate aceste infracțiuni, 200 de mii de lei. Niciunul dintre aceste dosare nu atinge nici jumătate din această sumă.

Prejudiciul în acest caz este de 60 de mii de lei, iar restul sumelor reprezintă daune civile cerute de victime și rudele celor decedați în tragedie, asta însemană ca apărarea ar putea să invoce în fața judecătorilor că nu mai există fapte care să se judece dupa noua definiție.

64 de oameni au murit în urma incendiului din Colectiv din 30 octombrie 2015, iar aproape 200 au fost răniți.